Mentəşzadə Əbdürrəhim Əfəndi

Mentəşzadə Əbdürrəhim Əfəndi () — Osmanlı alimi, müdərrisi və şeyxülislamı.Şeyhî, Vekāyiu’l-fuzalâ, Beyazıt Devlet Ktp., Veliyyüddin Efendi, nr. 2362, II, vr. 196a-197a.

 Həyatı 
Bursa məhkəməsinin katibi Qurd Mehmed Əfəndinin oğlu və Mentəşzadə Mehmed Əfəndinin kürəkənidir. Bursada dünyaya gəlmiş, burdakı təhsilinin ardından İstanbula gedərək şeyxülislam Minkarizadə Yəhya Əfəndidən dərslər almışdır. Dini təhsilini tamamladıqdan sonra İstanbulun müxtəlif mədrəsələrində müdərris olaraq xidmət göstərdi. Ardından qazılığa yüksəldi, Yenişəhər və Ədirnə qazılığına gətirildi. Çox keçmədən vəzifədən alındı və 10 ilə yaxın bütün dövlət vəzifələrindən uzaq tutuldu. Ardından Üsküdar və Misir qazısı olaraq təyin edilmiş, çox keçmədən 1705-ci ildə İstanbul qazılığına yüksəldi. 1708-ci ildə Anadolu qazəsgəri, 1711, 1713 və 1715-ci illərdə isə Rumeli qazəsgərliyinə gətirildi. Son qazəsgərliyi dönəmində 26 iyun 1715-ci ildə şeyxülislamlığa yüksəldi.Hilmar Krüger, Fetwa und Siyar, Wiesbaden 1978, s. 76. 17 aya yaxın bu vəzifədə qaldıqdan sonra xəstələndi və 4 dekabr 1716-cı ildə vəfat etdi. Ədirnədə Zəhrimar məscidinin həyətində dəfn edilmişdir.

 Mənbə 
 Abdürrahim Efendi, Fetâvâ, I–II, İstanbul 1243.
 Râşid, Târih, III, 252, 265–266; IV, 335.
 Devhatü’l-meşâyih, s. 84–85.
 Sicill-i Osmânî, III, 331.
 Osmanlı Müellifleri, II, 27.
 İlmiyye Salnâmesi, s. 504–505.

 İstinadlar